CELEX: 32004L0088
Language: lt
Date: 1094515200000
Title: 2004 m. rugsėjo 7 d. Komisijos direktyva 2004/88/EB, iš dalies keičianti Tarybos direktyvą 76/768/EEB, reglamentuojančią kosmetikos gaminius, siekiant suderinti III priedą su technikos pažanga Tekstas svarbus EEE

8.9.2004   
            
            
               LT
            
            
               Europos Sąjungos oficialusis leidinys
            
            
               L 287/5
            
         
      KOMISIJOS DIREKTYVA 2004/88/EB
   2004 m. rugsėjo 7 d.
   iš dalies keičianti Tarybos direktyvą 76/768/EEB, reglamentuojančią kosmetikos gaminius, siekiant suderinti III priedą su technikos pažanga
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo (1), ypač į jos 8 straipsnio 2 dalį,
   pasikonsultavusi su Kosmetikos gaminių ir vartotojams skirtų ne maisto produktų moksliniu komitetu,
   kadangi:
   
               (1)
            
            
               Rizikos įvertinimas pagal Tarybos reglamentą (EEB) Nr. 793/93 dėl esančių medžiagų rizikos įvertinimo ir kontrolės (2) nebuvo užbaigtas, todėl muskuso ksileno ir muskuso ketono įtraukimo į Direktyvos 76/768/EEB III priedo 2 dalį laikotarpis buvo pratęstas iki 2004 m. rugsėjo 30 d.
            
         
               (2)
            
            
               2004 m. sausio 8 d. Mokslinis komitetas dėl toksiškumo, ekologinio toksiškumo ir aplinkos reikalų priėmė nuomonę dėl muskuso ksileno ir muskuso ketono rizikos įvertinimo, kuris buvo vykdomas pagal Reglamento (EEB) Nr. 793/93 nuostatas, rezultatų.
            
         
               (3)
            
            
               Kosmetikos gaminių ir vartotojams skirtų ne maisto produktų mokslinis komitetas (SCCNFP) patvirtino, kad muskuso ksilenas gali būti saugiai naudojamas kosmetikos gaminiuose, išskyrus burnos priežiūros priemones, jei jo didžiausia koncentracija galutiniame produkte neviršija 1 % aukštos kokybės kvepaluose, 0,4 % tualetiniame vandenyje ir 0,03 % kituose gaminiuose, o muskuso ketonas gali būti saugiai naudojamas kosmetikos gaminiuose, išskyrus burnos priežiūros priemones, jei jo didžiausia koncentracija galutiniame produkte neviršija 1,4 % aukštos kokybės kvepaluose, 0,56 % tualetiniame vandenyje ir 0,042 % kituose gaminiuose.
            
         
               (4)
            
            
               Todėl muskuso ksileną ir muskuso ketoną įtraukti į Direktyvos 76/768/EEB III priedo 1 dalį, o atitinkami įrašai turėtų būti išbraukti iš III priedo 2 dalies.
            
         
               (5)
            
            
               Dėl to reikėtų atitinkamai iš dalies pakeisti Direktyvą 76/768/EEB.
            
         
               (6)
            
            
               Šioje direktyvoje numatytos priemonės atitinka kosmetikos produktų nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 76/768/EEB III priedas iš dalies keičiamas pagal šios direktyvos priedą.
   2 straipsnis
   1.   Valstybės narės priima įstatymus ir kitus teisės aktus, kurie įsigalioję ne vėliau kaip iki 2004 m. spalio 1 d., įgyvendina šią direktyvą. Priimtų teisės aktų tekstus jos nedelsdamos praneša Komisijai kartu pateikdamos koreliacijos lentelę tarp šios direktyvos ir priimtų nuostatų.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
   2.   Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
   3 straipsnis
   Ši direktyva įsigalioja trečią dieną po jos paskelbimo Europos Sąjungos oficialiajame leidinyje.
   4 straipsnis
   Ši direktyva yra skirta valstybėms narėms.
   
      Priimta Briuselyje, 2004 m. rugsėjo 7 d.
      
         
            Komisijos vardu
         
         Olli REHN
         
         
            Komisijos narys
         
      
   
   
      (1)  OL L 262, 1976 9 27, p. 169. Direktyva, su paskutiniais pakeitimais, padarytais Komisijos direktyva 2003/83/EB (OL L 238, 2003 9 25, p. 23).
   
      (2)  OL L 84, 1993 4 5, p. 1. Reglamentas su pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      PRIEDAS
      Direktyvos 76/768/EEB III priedas iš dalies keičiamas taip:
      
                  1)
               
               
                  2 dalyje išbraukiami įrašai Nr. 61 ir 62.
               
            
                  2)
               
               
                  1 dalyje įrašomi šie įrašai, kurių eilės Nr. 96 ir 97:
                  
                              Eilės numeris
                           
                           
                              Medžiaga
                           
                           
                              Apribojimai
                           
                           
                              Naudojimo sąlygos bei įspėjimai, kurie turi būti išspausdinti etiketėje
                           
                        
                              Vartojimo ir (arba) naudojimo sritis
                           
                           
                              Didžiausia leidžiama koncentracija galutiniame kosmetikos gaminyje
                           
                           
                              Kiti apribojimai ir reikalavimai
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „96
                           
                           
                              Muskuso ksilenas (CAS Nr. 81-15-2)
                           
                           
                              Visi kosmetikos gaminiai, išskyrus burnos priežiūros priemones
                           
                           
                              
                                          a)
                                       
                                       
                                          1,0 % aukštos kokybės kvepaluose
                                       
                                    
                                          b)
                                       
                                       
                                          0,4 % tualetiniame vandenyje
                                       
                                    
                                          c)
                                       
                                       
                                          0,03 % kituose gaminiuose
                                       
                                    
                           
                               
                           
                           
                               
                           
                        
                              97
                           
                           
                              Muskuso ketonas (CAS Nr. 81-14-1)
                           
                           
                              Visi kosmetikos gaminiai, išskyrus burnos priežiūros priemones
                           
                           
                              
                                          a)
                                       
                                       
                                          1,4 % aukštos kokybės kvepaluose
                                       
                                    
                                          b)
                                       
                                       
                                          0,56 % tualetiniame vandenyje
                                       
                                    
                                          c)
                                       
                                       
                                          0,042 % kituose gaminiuose“